
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση αλλοδαπής ΜΙΧΑΗΛΙΔΟΥ Κλεοπάτρας του Μι¬ 
χαήλ και της Χριστίνας και ενός ακόμη προσώπου . 1 

Τροποποίηση της 21772/Δ-2937/27.11.90 απόφασης περί 
εγκρίσεως χρησιμοποίησης υπαλλήλων για την επεξεργασία των 
στοιχείων της έρευνας διάρθρωσης γεωργικών εκμεταλλεύ¬ 


σεων ...;. 2 

Χρηματοδότηση από τον ΟΑΕΔ των: Δήμος Καλυμνίων, ΤΟΕΒ θε¬ 
ρών Πέπλου, ΤΟΕΒ Ακρολίμνης Πέλλας, ΤΟΕΒ Βρυσακίου 
Ημαθίας, ΤΟΕΒ Που Αρδευτικού Δικτύου Πεδιάδας Σερρών και 
ΤΟΕΒ Καρυώτισσας Πέλλας . 3 

Χρηματοδότηση από τον ΟΑΕΔ της Κοινότητας Βελίκας Μεσσηνίας 
και των ΤΟΕΒ α) Νησιού Ημαθίας, β) Τρικάλων Ημαθίας και γ) 
Αγίου Αθανασίου Θεσ/νίκης για την εκτέλεση κοινωφελών έρ¬ 
γων προς απασχόληση ανέργων ... 4 


Κήρυξη υποχρεωτικής τής απόφασης 72/90 ΠΔΔΔ Αθηνών που 
' αφορά τους όρους αμοιβής και εργασίας των μαιών που απασχο¬ 
λούνται σε μαιευτικές ή γυναικολογικές κλινικές Αθηνών, Πει¬ 
ραιώς Περιχώρων Ν. Αττικής και Νήσων ... 5 

Γενικοί Όροι διεξαγωγής Δημόσιων Μειοδοτικών Διαγωνισμών 
Μίσθωσης Κύριων Άγονων Ακτοπλοϊκών και Άγονων Τουρι¬ 
στικών Γραμμών. 6 

Σύσταση Υπηρεσίας Συγκοινωνιών στη Νομαρχία Αχαΐας . 7 

Δημοσίευση εκθέσεως εκτιμήσεως περιουσιακών στοιχείων. 8 

Σύσταση ίδιου Κοινοτ. Νομικού Πρδσώπου στην Κοιν. Μαθιάς Πε- 
διάδος Ν. Ηρακλείου με την επωνυμία «Σχολική Επιτροπή Δη¬ 
μοτικού Σχολείου Μαθιάς». 9 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ2777/2822 (1) 

Πολιτογράφηση αλλοδαπής ΜΙΧΑΗΛΙΔΟΥ Κλεοπάτρας του Μιχαήλ 
και της Χριστίνας και ενός ακόμη προσώπου. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την αριθ. Φ. 2777/2822/8.3.1991 απόφαση του Υφυπουργού 
Εσωτερικών έγινε δεκτή η από 17.10.1989 αίτηση πολιτογράφησης 
της ομογενούς αλλοδαπής ΜΙΧΑΗΛΙΔΟΥ Κλεοπάτρας του Μιχαήλ 
και της Χριστίνας, για απόκτηση της Ελληνικής ιθαγένειας. 

Με την αριθ. Φ. 3467/3561 όμοια με την ίδια παραπάνω χρονολο¬ 


γία έγινε δεκτή η από 1.9.1989 αίτηση πολιτογράφησης της αλλογε¬ 
νούς αλλοδαπής Γεωργακοπούλου Σίρλεϋ συζ. Νικολάου, για απόκτηση 
της Ελληνικής ιθαγένειας. 

Αθήνα, 8 Μαρτίου 1991 

Ο ΥΦΥΠΟΥΡΓΟΣ · 

Ν. ΚΛΕΙΤΟΣ 

- 4 - 

Αριθ. 5245/Δ-807 (2) 

Τροποποίηση της 21772/Δ-2937/27.11.90 απόφασης περί εγκρί¬ 
σεως χρησιμοποίησης υπαλλήλων για την έπεξεργάσία των στοι¬ 
χείων της έρευνας διάρθρωσης γεωργικών εκμεταλλεύσεων. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) του Ν.Δ. 3627/56 «περί οργανώσεως της ΕΣΥΕ», του Ν.Δ. 
224/86 «Σύσταση Γ ενικής Γ ραμματείας ΕΣΥΕ» και του Π.Δ. 545/88 
«Οργανισμός ΥΠΕΘΟ», 1 

β) του άρθρου 35 παρ. 5 και 6 του Ν. 992/79 «περί οργανώσεως 
των διοικητικών Υπηρεσιών δια την εφαρμογήν της συνθήκης προσχω- 
ρήσεως της Ελλάδος εις τας Ευρωπαϊκάς Κοινότητας και ρυθμίσεως 
συναφών θεσμικών και Οργανωτικών θεμάτων», 

γ) του Ν. 1558/85 «Κυβέρνφη και Κυβερνητικά Όργανα», 

δ) τον κανονισμό 571/88 της ΕΟΚ για τις υποχρεώσεις των Χωρών 
- μελών διεξαγωγής ερευνών διαρθρώσεώς των γεωργικών εκμεταλ¬ 
λεύσεων και διαβίβασης στοιχείων σε τακτές ημερομηνίες, " 

2. Την ανάγκη υλοποίησης του συμβολαίου μεταξύ Γ.Γ. ΕΣΥΕ και 
ΕυΚΟδΤΑΤ (αριθ. 801004), 

3. Το γεγονός ότι: α) για την εκτέλεση της ανωτέρω εργασίας για λο¬ 
γαριασμό της ΕΟΚ εισρέει συνάλλαγμα στη Χώρα σε Ευρωπαϊκές Λο¬ 
γιστικές Μονάδες και β) πρόκειται για κατ’ αποκοπή αμοιβή, σύμφωνα 
με. τις διατάξεις του αριθ. 35, παρ. 5 και 6β, του Ν. 992/79 (ΦΕΚ 
280/21.2.79 τ.Α’) και όχι υπερωριακή αμοιβή, σύμφωνα με τις διατά-, 
ξεις του Ν. 1505/84, άρθρο 17 όπως συμπληρώθηκε με το άρθρο 7 
του Ν. 1810/88, ■ 

4. Την απόφαση αριθ. 17660/6179/1.10.90 «περί μεταβίβασης 
δικαιώματος υπογραφής στο Γενικό Γραμματέα της. ΕΣΥΕ (παραγρ. 
22 )», 

5. Σχετική εισήγηση των Δ/νσεων Οικονομικών Στατιστικών Α’ και 
Μεθοδολογίας και Ανάλυσης, αποφασίζουμε: 

1. Εγκρίνουμε τη χρησιμοποίηση μέχρι 20 (είκοσι) ακόμη μονίμων 
υπαλλήλων (πλέον του αρχικώς εγκριθέντος αριθμού) της Γ.Γ. ΕΣΥΕ 
για το λογικό έλεγχο και τη μηχανογραφική επεξεργασία των στοιχείων 
της έρευνας διαρθρώσεώς γεωργικών εκμεταλλεύσεων. 

Κατά τα λοιπά ισχύει η απόφασή μας αριθ. 21772/Δ-2937/ 
27.11.90. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 4 Μαρτίου 1991 
Με εντολή Υπουργού 
Ο Γενικός Γραμματέας 
ΕΜ. ΚΟΝΤΟΠΥΡΑΚΗΣ 

-♦- 

Αριθ. 32596 (3) 

Χρηματοδότηση από τον ΟΑΕΔ των: Δήμος Καλυμνίων, ΤΟΕΒ Φερών 

Πέπλου, ΤΟΕΒ Ακρολίμνης Πέλλας, ΤΟΕΒ Βρυσακίου Ημαθίας, 

ΤΟΕΒ ΙΙου Αρδευτικού Δικτύου Πεδιάδας Σερρών και ΤΟΕΒ Καρυ- 

ώτισσας Πέλλας. 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την παροχή 
κινήτρων ενίσχυσης της οικονομικής και περιφερειακής ανάπτυξης της 
χώρας και τροποποίηση συναφών διατάξεων». 

2. Την υπ’ αριθμ. 98021/3.9.90 κοινή απόφαση των Υπουργών 
Εθνικής Οικονομίας και Εργασίας. 

3. Την γνώμη του Δ.Σ. του ΟΑΕΔ (αριθμ. συνεδρίασης 48/ 
11.12.90) που μας υποβλήθηκε με το υπ’ αριθ. 117349/13.12.90 
έγγραφό του. 

4. Τις διατάξεις του άρθρου 20 παρ. 3 εδάφ. β' του Ν. 1558/85 
(ΦΕΚ 137Α) και το γεγονός ότι ο Υπουργός Εθνικής Οικονομίας κω¬ 
λύεται, αποφασίζουμε: 

Εγκρίνουμε τη χορήγηση των παρακάτω ποσών με τη μορφή συνει¬ 
σφοράς στους αντίστοιχους φορείς για την εκτέλεση κοινωφελών έργων 
προς απασχόληση ανέργων: 

1. Δήμος Καλυμνίων: 

Ποσόν Δέκα εκατομμυρίων εξακοσίων οκτώ χιλιάδων 
(10.608.000) δρχ. προς απασχόληση τριάντα έξη (36) ανέργων. 

Περιγραφή έργου:. 

- Αντικατάσταση - επέκταση δικτύου ύδρευσης. 

- Έργα υποδομής Δήμου Καλύμνου 

- Αποχέτευση Δήμου Καλύμνου 

- Κατασκευή Πολυκέντρου 

Για την εκτέλεση του παραπάνω έργου θα απαιτηθεί το ποσό των 
εκατόν είκοσι έξη εκατομμυρίων τετρακοσίων χιλιάδων 
(126.400.000) δρχ. και θα πραγματοποιηθούν συνολικά 6.240 ημε¬ 
ρομίσθια. 

2. ΤΟΕΒ Φερών Πέπλου: 

Ποσόν δώδεκα εκατομμυρίων διακοσίων σαράντα χιλιάδων 
(12.240.000) δρχ. προς απασχόληση σαράντα (40) ανέργων εργατογ- 
τεχνιτών. 

Περιγραφή έργου: 

- Συντήρηση αρδευτικού - στραγγιστικού δικτύου 

Για την εκτέλεση του παραπάνω έργου θα απαιτηθεί το ποσό των 
τριάντα επτά εκατομμυρίων εκατόν πενήντα δύο χιλιάδων 
(37.152.000) δρχ. και θα πραγματοποιηθούν συνολικά 7.200 ημερο¬ 
μίσθια. 

3. ΤΟΕΒ Ακρολίμνης Πέλλας: 

Ποσό τριών εκατομμυρίων εξήντα χιλιάδων (3.060.000) δρχ. προς 
απασχόλησης εκατό (100) ανέργων. 

Περιγραφή έργου: 

- Συντήρηση και λειτουργία αρδευτικού δικτύου Αραπίτσης Πεδιά- 
δος Θεσ/κης. 

Για την πραγματοποίηση του παραπάνω έργου θα απαιτηθεί το ποσό 
των εννέα εκατομμυρίων (9.000.000) δρχ., και θα πραγματοποιηθούν 
συνολικά 1.800 ημερομίσθια. 

4. ΤΟΕΒ Βρυσακίου Ημαθίας 

Ποσό δύο εκατομμυρίων σαράντα χιλιάδων (2.040.000) δρχ. προς 
απασχόληση πενήντα (50) ανέργων. 

Περιγραφή έργου: 

- Συντήρηση αρδευτικού και στραγγιστικού δικτύου. 

Για την εκτέλεση του παραπάνω έργου θα απαιτηθεί το ποσό των πέ¬ 
ντε εκατομμυρίων πεντακοσίων είκοσι χιλιάδων (5.520.000) δρχ., και 
θα πραγματοποιηθούν συνολικά 1.200 ημερομίσθια. 

5. ΤΟΕΒ II Αρδευτικού δικτύου πεδιάδος Σερρών: 


Π ορό είκοσι τεσσάρων εκατομμυρίων τριακοσίων δέκα χιλιάδων 
(24.310.000) δραχμών προς απασχόληση εκατόν είκοσι πέντε (125) 
ανέργων. 

Περιγραφή έργου: 

- Συντήρηση - συμπλήρωση και λειτουργία Που αρδευτικού δικτύου 
Σερρών. 

Για την εκτέλεση του παραπάνω έργου θα απαιτηθεί το ποσόν των 
ενενήντα έξη εκατομμυρίων επτακοσίων χιλιάδων (96.700.000) δρχ. 
και θα πραγματοποιηθούν συνολικά δέκα τέσσερις χιλιάδες τριακόσια 
(14.300) ημερομίσθια. 

6. ΤΟΕΒ Καρυώτισσας - Πέλλας: 

Ποσό πέντε εκατομμυρίων τετρακοσίων σαράντα χιλιάδων 
(5.440.000) προς απασχόληση (50) ανέργων. 

Περιγραφή έργου: 

- Συντήρηση και λειτουργία αρδευτικού δικτύου. 

Για την εκτέλεση του παραπάνω έργου θα απαιτηθεί το ποσόν των 
δέκα έξη εκατομμυρίων (16.000.000) δρχ. και θα πραγματοποιηθούν 
συνολικά (3.200) ημερομίσθια. Η χρηματοδότηση αυτή θα δοθεί στους 
παραπάνω φορείς με τους όρους και προϋποθέσεις που ορίζει η υπ’ αριθ. 
30406/4.4.90 κοινή απόφαση των Υπουργών Εθνικής Οικονομίας 
και Εργασίας (ΦΕΚ 276/Β/10.4.90), 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Μαρτίου 1991 

Ο! ΥΠΟΥΡΓΟΙ 

ΑΝΑΠΛ. ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

Ε. ΧΡΙΣΤΟΔΟΥΛΟΥ ΑΡ. ΚΑΛΑΝΤΖΑΚΟΣ 

* -♦- 

Αριθ. 30166 (4) 

Χρηματοδότηση από τον ΟΑΕΔ της Κοινότητας Βελίκας Μεσσηνίας 

και των ΤΟΕΒ α) Νησιού Ημαθίας, β) Τρικάλων Ημαθίας και γ) 

Αγίου Αθανασίου Θεσ/νίκης για την εκτέλεση κοινωφελών έργων 

προς απασχόληση ανέργων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την παροχή 
κινήτρων ενίσχυσης της οικονομικής και περιφερειακής ανάπτυξης της 
χώρας και τροποποίηση συναφών διατάξεων». 

2. Την υπ’ αριθμ. 98021/3.9.90 κοινή απόφαση των Υπουργών 
Εθνικής Οικονομίας και Εργασίας. 

3. Τη γνώμη του Δ.Σ. του ΟΑΕΔ (αριθμ. συνεδρ. 1 /8.1.91) που μας 
υποβλήθηκε με το υπ’ αριθμ. 100434/14.1.91 έγγραφό του. 

4. Τις διατάξεις του άρθρου 20 παρ. 3 εδάφ. β’ του Ν. 1558/85 
(ΦΕΚ 137/Α’) και το γεγονός ότι ο Υπουργός Εθνικής Οικονομίας κω¬ 
λύεται, αποφασίζουμε: 

Εγκρίνουμε τη χορήγηση των παρακάτω ποσών με τη μορφή συνει¬ 
σφοράς στους αντίστοιχους φορείς, για την εκτέλεση κοινωφελών έρ¬ 
γων, προς απασχόληση ανέργων: 

1. Κοινότητα Βελίκας Μεσσηνίας: ποσό πεντακοσίων τριάντα τεσσά¬ 
ρων χιλιάδων (534.000) δρχ. προς απασχόληση εννέα (9) ανέργων. 

Περιγραφή έργου . 

- Διαμόρφωση κοινοχρήστου χώρου 

Για την εκτέλεση του παραπάνω έργου, θ’ απαιτηθεί το ποσό των 
επτά εκατομμυρίων εξακοσίων εβδομήντα χιλιάδων (7.670.000) δρχ. 
και θα πραγματοποιηθούν συνολικά τριακόσια δέκα τέσσερα (314) ημε¬ 
ρομίσθια. 

2. ΤΟΕΒ Νησιού Ημαθίας: Ποσό δύο εκατομμυρίων σαράντα οκτώ 
χιλιάδων (2.048.000) δρχ. προς απασχόληση πενήντα (50) ανέργων. 

Περιγραφή έργου: 

- Συντήρηση αρδευτικού και στραγγιστικού έργου. 

Για την εκτέλεση του παραπάνω έργου, θ’ απαιτηθεί το ποσό των πέ¬ 
ντε εκατομμυρίων πεντακοσίων σαράντα τριών χιλιάδων (5.543.000) 
δρχ. και θα πραγματοποιηθούν συνολικά χίλια διακόσια πέντε (1.205) 
ημερομίσθια. 

3. ΤΟΕΒ Τρικάλων Ημαθίας: ποσό δύο εκατομμυρίων τριακοσίων 
σαράντα έξι χιλιάδων (2.346.000) δρχ. προς απασχόληση σαράντα έξι 

(46) ανέργων. 

Περιγραφή έργου: 

- Συντήρηση έργου: 

Συντήρηση αρδευτικού δικτύου Πλατέος. 

Για την εκτέλεση του παραπάνω έργου θ’ απαιτηθεί το ποσό των έξι 
εκατομμυρίων τριακοσίων σαράντα οκτώ χιλιάδων (6.348.000) δρχ. 
και θα πραγματοποιηθούν συνολικά χίλια τριακόσια ογδόντα (1.380) 
ημερομίσθια. 

4.-ΤΟΕΒ Αγίου Αθανασίου Θεσ/νίκης: ποσό τεσσάρων εκατομμυ¬ 
ρίων εξακοσίων δέκα πέντε χιλιάδων (4.615.000) δρχ. προς απασχό¬ 
ληση τριάντα πέντε (35) ανέργων. 

Περιγραφή έργου: 

Συντήρηση αρδευτικού δικτύου. 

Για την εκτέλεση του παραπάνω έργου θ’ απαιτηθεί το ποσό των σα¬ 
ράντα επτά εκατομμυρίων οκτακόσιων σαράντα χιλιάδων 
(47.840.000) δρχ. και θα πραγματοποιηθούν συνολικά δύο χιλιάδες 
επτακόσια δέκα πέντε (2.715) ημερομίσθια. 

Η χρηματοδότηση αυτή θα δοθεί στους παραπάνω φορείς, με τους 
όρους και προϋποθέσεις που ορίζει η υπ’ αριθμ. 30406/4.4.90 κοινή 
απόφαση των Υπουργών Εθνικής Οικονομίας και Εργασίας (ΦΕΚ 
276/Β/10.4.90). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Μαρτίου 1991 

ΟΙ ΥΠΟΥΡΓΟΙ 

ΑΝΑΠΛ. ΕΘΝ. ΟΙΚΟΝΟΜΙΑΣ ΕΡΓΑΣΙΑΣ 

ΕΥΘ. ΧΡΙΣΤΟΔΟΥΛΟΥ Α. ΚΑΛΑΜΤΖΑΚΟΣ 

-+- 

Αριθ, 10431 (5) 

Κήρυξη υποχρεωτικής της απόφασης 72/90 ΠΔΔΔ Αθηνών που 

αφορά τους όρους αμοιβής και εργασίας των μαιών που απασχολού¬ 
νται σε μαιευτικές ή γυναικολογικές κλινικές Αθηνών, Πειραιώς Πε¬ 
ριχώρων Ν. Αττικής και Νήσων. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/90. 

2. Τις διατάξεις της απόφ. 80386/90 Υπ. Προεδρίας Κυβερνήσεως 
και Εργασίας, που εκδόθηκε κατ’ εξουσιοδότηση της παρ. 2 του άρθρου 
81 του Ν. 1892/90. 

3. Την γνώμη που εξέφρασε το Ανώτατο Συμβούλιο Εργασίας κατά 
τη συνεδρίαση αυτού της 28.2.91. 

4. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω απόφασης δηλαδή ότι οι δεσμευόμενοι εργοδότες απασχολούν το 
51% των εργαζομένων του Επαγγέλματος. 

5. Την υπ’ αρ. 100919/22.11.90 εξουσιοδοτική απόφαση του Υπ. 
Εργασίας, αποφασίζουμε: 

1. Κηρύσσουμε υποχρεωτική την απόφαση 72/90 ΠΔΔΔ Αθηνών 
(πρ. κατ. Επ/σης Εργασίας Ανατ. Τομέα 2/21.1.91) που αφορά τους 
όρους αμοιβής και εργασίας των πτυχιούχων μαιών των αναγνωρισμέ¬ 
νων μαιευτικών σχολών της χώρας με τετραετή φοίτηση καθώς και των 
αποφοίτων του τμήματος της μαιευτικής των ΚΑΤΕΕ-ΤΕΙ, που είναι 
κάτοχοι αδείας του μαιευτικού επαγγέλματος και απασχολούνται σε 
μαιευτικές ή γυναικολογικές κλινικές Αθηνών, Πειραιώς, Περιχώρων 
Ν. Αττικής και Νήσων, για όλους τους εργοδότες και εργαζόμενους του 
επαγγέλματος, που αφορά αυτή. 

2. Η ισχύς της απόφασης αυτής αρχίζει από 18.1.91. 

Η απόφαση αυτή να δημοσιεύεται στην Εφημερίδα της Κυβερνήσεως. 

Αθήνα, 6 Μαρτίου 1991 
Με εντολή Υπουργού 
Ο Γεν. Γραμματέας 
I. ΣΤΕΦΑΝΟΥ 


Αριθ. ΑΠΑ/Φ, 101,22/1342 (6) 

Γενικοί Όροι διεξαγωγής Δημόσιων Μειοδοτικών Διαγωνισμών Μί¬ 
σθωσης Κύριων Άγονων Ακτοπλοϊκών και Άγονων Τουριστικών 

Γ ραμμών. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυβερνητικά 

Όργανα» (ΦΕΚ 137/26.7.1985 τ.Α). * ’ 

2. Τις διατάξεις των άρθρων 176 και 177 του ΝΔ 187/73 «Περί 
Κώδικος Δημοσίου Ναυτικού Δικαίου» (ΦΕΚ 261 Α’/1973). 

3. Τα ΠΔ 1/86 «Περί Καθορισμού Αρμοδιοτήτων Υπουργείου Αι¬ 
γαίου» (ΦΕΚ 1 Α/86) και 294/86 «Περί Επανακαθορισμού Αρμοδιο¬ 
τήτων Υπουργείου Αιγαίου και Εμπορικής Ναυτιλίας» (ΦΕΚ 130 
Α/86). 

4. Την υπ’ αριθ. 2415/8.9.1987 απόφαση ΥΠΑΙ «Περί Γενικών 
Όρων διεξαγωγής δημόσιων μειοδοτικών διαγωνισμών μίσθωσης κύ¬ 
ριων αγόνων γραμμών» ΦΕΚ 513 Β/87), αποφασίζουμε: 

Καθορίζουμε τους γενικούς όρους διεξαγωγής των Δημόσιων Μειο¬ 
δοτικών Διαγωνισμών για την μίσθωση Κύριων Άγονων Ακτοπλοϊκών 
και Άγονων Τουριστικών Γ ραμμών καθώς και τους γενικούς όρους που 
διέπουν τις μισθωτήριες συμβάσεις Κύριων Άγονων Ακτοπλοϊκών και 
Άγονων Τουριστικών Γραμμών, αρμοδιότητας και περιφέρειας ΥΠΑΙ, 
ως εξής: 

ΑΡΘΡΟ 1. 

ΔΙΑΚΗΡΥΞΗ ΔΙΑΓΩΝΙΣΜΟΥ - ΔΗΜΟΣΙΟΤΗΤΑ 

Πργ. 1. Η διακήρυξη διενέργειας Δημόσιου Μειοδοτικού Διαγωνι¬ 
σμού εκδίδεται τουλάχιστον δεκαπέντε (15) ημέρες πριν από την διενέρ¬ 
γεια του και περιλαμβάνει: τον χρόνο (ημέρα και ώρα) και τον τόπο διε¬ 
ξαγωγής του διαγωνισμού, τον χρόνο (ημέρα και ώρα) και τον τόπο των 
ενδεχόμενων επαναλήψεών του, τις υπό μίσθωση κύριες άγονες ακτο¬ 
πλοϊκές ή άγονες τουριστικές γραμμές, το χρονικό διάστημα μίσθωσης 
αυτών, τα απαιτούμενα για κάθε κύρια άγονη ακτοπλοϊκή ή άγονη του¬ 
ριστική γραμμή προσόντα πλοίου, τις προθεσμίες υποβολής των δικαιο- 
λογητικών που καθορίζονται με την παρούσα, την Επιτροπή διεξαγω¬ 
γής του διαγωνισμού στην περίπτωση που ο Υπουργός Αιγαίου με την 
διακήρυξη καθορίζει ως αρμόδια άλλη από εκείνη της παραγράφου 1 
του άρθρου 5, και κάθε άλλο στοιχείο και όρο που κρίνονται αναγκαία ή 
για την ομαλή διεξαγωγή του διαγωνισμού ή για την εκπλήρωση του 
σκοπού που αυτός επιδιώκει. 

Πργ.2. Η διακήρυξη ή περίληψη αυτής'κοινοποιείται επτά (7) τουλά¬ 
χιστον ημέρες πριν από την διενέργεια του διαγωνισμού: στο Ναυτικό 
Επιμελητήριο, στις Ακτοπλοϊκές Ενώσεις και στις Λιμενικές Αρχές 
Αφετηρίας των Προκηρυσσόμενων Κύριων Άγονων Ακτοπλοϊκών 
Γραμμών και Άγονων Τουριστικών γνωστοποιείται δε και με κάθε 
άλλο κατά την κρίση του Υπουργού Αιγαίου μέσο (π.χ. δημοσιεύσεις 
στον Τύπο, τοιχοκολλήσεις κ.λπ.). 

ΑΡΘΡΟ 2 ί' 

ΔΙΚΑΙΩΜΑ ΣΥΜΜΕΤΟΧΗΣ 

Πργ. 1. Στους διαγωνισμούς γίνονται δεκτοί πλοιοκτήτες ή εφοπλι¬ 
στές Ελληνικών Επιβατηγών πλοίων, τα οποία για τις Κύριες Άγονες 
Ακτοπλοϊκές γραμμές πρέπει να είναι ηλικίας κάτω των 35 ετών, παρι- 
στάμενοι οι ίδιοι ή με τους νομίμους αντιπροσώπους τους με σχετική 
εξουσιοδότηση. Πλοιοκτήτες ή εφοπλιστές μπορεί να είναι φυσικά ή νο¬ 
μικά πρόσωπα. 

Πργ. 2. Αποκλείονται της συμμετοχής στους διαγωνισμούς πλοιο¬ 
κτήτες ή εφοπλιστές που έχουν κηρυχθεί έκπτωτοι κατά το παρελθόν 
για πλημμελή εκτέλεση άγονης γραμμής ή τιμωρήθηκαν κατά την τε¬ 
λευταία προ της ημέρας διεξαγωγής του διαγωνισμού διετία με τρεις 
τουλάχιστον ποινικές ή διοικητικές ποινές για όμοια παράβαση, άσχετα 
με το προσφερόμενο για μίσθωση πλοίο, κατά την εκτέλεση των νόμι¬ 
μων ή συμβατικών του υποχρεώσεων κατά την εξυπηρέτηση ελεύθερης 
ή άγονης γραμμής. 

ΑΡΘΡΟ 3 

ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ ΣΤΟΝ ΔΙΑΓΩΝΙΣΜΟ 

Πργ. 1. Αυτοί που επιθυμούν να λάβουν μέρος στον διαγωνισμό υπο¬ 
βάλλουν στην οριζόμενη από την διακήρυξη υπηρεσία ή στον οριζόμενο 

υπάλληλο του ΐΠΑΙ μέσα στην καθοριζόμενη από την διακήρυξη προ¬ 
θεσμία τα εξής δικαιολογητικά: 

α) Αίτηση συμμετοχής όπως το συνημμένο στην προκήρυξη υπό¬ 
δειγμα στο οποίο θα πρέπει ρητά να αναφέρεται το πλοίο ή τα πλοία που 
προσφέρονται για την εξυπηρέτηση συγκεκριμένης άγονης ακτοπλοϊκής 
ή άγονης τουριστικής γραμμής ή γραμμών όπως αναφέρονται στην 
προκήρυξη και επίσης ότι ο ενδιαφερόμενος αποδέχεται ανεπιφύλακτα 
τους όρους της παρούσας και της διακήρυξης και ότι οι όροι αυτοί θα 
αποτελούν συμβατικά στοιχεία της μισθωτικής συμφωνίας. 

β) Πιστοποιητικά κυριότητας του προσφερόμενου πλοίου. 

γ) Βεβαίωση της Δ/νσης Επιθεώρησης Εμπορικών Πλοίων (ΕΕΠ) 
και ΤΕΝ συμπληρωμένη με το είδος του πλου που μπορεί να εκτελέσει 
το πλοίο και επίσης όλα τα απαραίτητα στοιχεία για την εξαγωγή της 
βαθμολογίας προσόντων του πλοίου όπως αναφέρονται στην πργ. 5 του 
άρθρ. 8 της παρούσας. 

δ) Πιστοποιητικό φορολογικής ενημερότητας. 

ε) Υπεύθυνη δήλωση του άρθρ. 8 Ν. 1599/1986 στην οποία ο 
πλοιοκτήτης ή ο εφοπλιστής, δηλώνει ότι: (α) δεν περιλαμβάνεται στην 
περίπτωση αποκλεισμού της πργ. 2 του άρθρου 2 της παρούσας και (β) 
ότι δεν κωλύεται, από άλλες ανειλημμένες απ’ αυτόν υποχρεώσεις ή 
λόγω ζημίας ή βλάβης του πλοίου του. ή άλλης αιτίας και ότι στην περί¬ 
πτωση που του κατακυρωθεί το αποτέλεσμα του διαγωνισμού θα ανα- 
λάβει την κανονική εκτέλεση των δρομολογίων της επιδοτούμενης 
γραμμής ή των επιδοτούμενων γραμμών μέσα στον καθοριζόμενο από 
την προκήρυξη χρόνο. 

Σε περίπτωση ψευδούς δήλωσης πέραν των προβλεπομένων από τον 
Νόμο κυρώσεων, ο δηλώσας ψευδώς αποκλείεται του διαγωνισμού σε 
οποιοδήποτε στάδιο μέχρι της κατακύρωσης του αποτελέσματος. Εάν η 
ψευδής δήλωση αποκαλυφθεί μετά την κατακύρωση του αποτελέσματος 
τότε η σύμβαση μίσθωσης δεν καταρτίζεται. 

Εφόσον έχει καταρτισθεί δύναται να καταγγελθεί από το Δημόσιο με 
όλες τις προβλεπόμενες συνέπειες, από τους νόμους και την παρούσα. 

στ) Εγγυητική Επιστολή Τράπεζας για ποσό που καθορίζεται στην ' 
προκήρυξή χωριστά για κάθε γραμμή σαν εγγύηση συμμετοχής του 
πλοίου στον διαγωνισμό. 

Οι εγγυητικές επιστολές συμμετοχής επιστρέφονται στις Εταιρείες 
που έλαβαν μέρος στον διαγωνισμό, μετά την κατακύρωση του αποτε¬ 
λέσματος του διαγωνισμού και έναρξη κανονικής εκτέλεσης δρομολο¬ 
γίων του μισθωθέντος πλοίου ή μετά την έκδοση απόφασης ΥΠ.ΑΙ ότι 
το αποτέλεσμα του διαγωνισμού δεν συμφέρει το Δημόσιο. 

ΑΡΘΡΟ 4 

, ΠΡΟΔΙΚΑΣΙΑ ΔΙΕΞΑΓΩΓΗΣ ΤΟΥ ΔΙΑΓΩΝΙΣΜΟΥ 

Πργ. 1. Τα παραπάνω δικαιολογητικά με κάθε υπηρεσιακό στοιχείο 
που αναφέρεται στους μετέχοντες στον διαγωνισμό, όπως και πίνακας 
με τα προσόντα των προσφερομένων για μίσθωση πλοίων, διαβιβάζο¬ 
νται στην επιτροπή του διαγωνισμού. 

Πργ. 2. Η Επιτροπή μετά τον έλεγχο των δικαιολογητικών και των 
λοιπών^στοιχείων, συντάσσει πρακτικό στο οποίο με πλήρη αιτιολογία 
περιλαμβάνει όσους από τους αίτούντες δικαιούνται να λάβουν μέρος 
στον διαγωνισμό καΓόσους αποκλείονται για τυπικούς λόγους. 

Πργ. 3. Αντίγραφο του πρακτικού και του πίνακα προσόντων των 
πλοίων ανακοινώνεται στους ενδιαφερομένους με τοιχοκόλληση έξω 
από την αίθουσα διεξαγωγής του διαγωνισμού και στον πίνακα ανακοι¬ 
νώσεων του Υπουργείου Αιγαίου 48 ώρες πριν από την διεξαγωγή του 
διαγωνισμού. 

Πργ. 4. Οι υποβάλλοντες αιτήσεις συμμετοχής στον διαγωνισμό δι¬ 
καιούνται όπως μέσα σε 24 ώρες, από την παραπάνω τοιχοκόλληση να 
υποβάλουν στον Πρόεδρο της Επιτροπής ενστάσεις αναφερόμενες στην 
αποδοχή ή απόρριψη αίτησης συμμετοχής ή στα αναγραφόμενα στον πί¬ 
νακα προσόντα των πλοίων. 

Επί των ενστάσεων η Επιτροπή του διαγωνισμού αποφασίζει με πρα¬ 
κτικό που γνωστοποιείται στους ενδιαφεράμένους με τοιχοκόλληση στον 
τόπο του διαγωνισμού δύο ώρες τουλάχιστον πριν από την έναρξη του 
διαγωνισμού. 

Η κρίση της Επιτροπής επί των ενστάσεων είναι οριστική. 


ΑΡΘΡΟ 5 

ΔΙΕΞΑΓΩΓΗ ΔΙΑΓΩΝΙΣΜΟΥ 

Πργ. 1. Ο διαγωνισμός γίνεται δημόσια στον οριζόμενο από τη δια¬ 
κήρυξη τόπο και χρόνο, από επιτροπή με πέντε μέλη, εκτός αν ορίζεται 
διαφορετικά στη διακήρυξη, από τους εξής σαν τακτικά μέλη: 

α) Ανώτερο ή Ανώτατο Δικαστικό Λειτουργό ως Πρόεδρο 

β) Τον Προϊστάμενο της Υπηρεσίας Εντελλομένων Εξόδων του Υπ. 
Αιγαίου 

γ) Τον Προϊστάμενο του Τμήματος Τουρισμού-Μεταφορών 

δ) Τον Προϊστάμενο της Δ/νσης Διοικητικού - Οικονομικού του Υπ. 
Αιγαίου 

ε) Τον Διευθυντή της Επιθεώρησης Εμπορικών πλοίων του ΥΕΝ 

Σε περίπτωση απουσίας ή κωλύματος συμμετοχής στις συνεδριάσεις 
της Επιτροπής τα τακτικά μέλη αναπληρώνονται: 

1) Ο Διευθυντής της ΕΕΠ από τον Αναπληρωτή Προϊστάμενο της 
ΕΕΠ του ΥΕΝ 

2) Οι λοιποί από τους αναπληρωτές τους στην Υπηρεσία που ανήκουν 
και που θα ορίζονται με απόφαση του Γενικού Γραμματέα του ΥΠΑΙ 
Χρέη γραμματέα της Επιτροπής εκτελεί υπάλληλος του Υπουργείου Αι¬ 
γαίου. 

Πργ. 2. Η Επιτροπή ευρίσκεται σε απαρτία όταν είναι παρόντα του¬ 
λάχιστον τρία (3) από τα μέλη της. 

Σε περίπτωση ισοψηφίας, η ψήφος του Προέδρου υπολογίζεται διπλή. 

Σε περίπτωση απουσίας του Προέδρου και μη παρισταμένου του ανα- 
πληρωτού του, χρέη Προέδρου εκτελεί ο ανώτερος εις βαθμό υπάλληλος 
του ΥΠΑΙ. 

Πργ. 3. Οι προσφορές γίνονται χωριστά για κάθε γραμμή και το προ- 
σφερόμενο μίσθωμα προσδιορίζεται ειδικά για κάθε καθοριζόμενο από 
τη διακήρυξη δρομολόγιο. Εάν από τους όρους της διακήρυξης προβλέ- 
πεται η εξυπηρέτηση κάθε άγονης γραμμής με περισσότερο από ένα 
δρομολόγια την εβδομάδα, τότε οι προσφορές πρέπει να διευκρινίζουν 
σαφώς για το εάν η προσφερόμενη τιμή ισχύει για ένα ή περισσότερα 
δρομολόγια. 

Πργ. 4. Οι προσφορές είναι προφορικές και υποβάλλονται από την 
ώρα έναρξης του διαγωνισμού, καταχωρούνται δε σε πίνακες προσφο¬ 
ρών και υπογράφονται από τους συμμετέχοντες διαγωνιζομένους και τα 
μέλη της Επιτροπής. Εάν δεν εμφανιστεί κανείς από εκείνους που υπέ¬ 
βαλαν αίτηση συμμετοχής και έγινε δεκτή μέσα σε δύο (2) ώρες από την 
έναρξη του διαγωνισμού, τότε η συνεδρίαση λύεται. 

Πργ. 5. Κατά τη διάρκεια της διεξαγωγής του διαγωνισμού, γίνο¬ 
νται ενστάσεις αναφερόμενες μόνο στον τρόπο διεξαγωγής του διαγωνι¬ 
σμού. Η υποβολή τους διακόπτει τον διαγωνισμό προσωρινά και για 
χρονικό διάστημα αναγκαίο να συσκεφθεί και αποφασίσει η Επιτροπή 
για την ένσταση. Οι αποφάσεις στις ενστάσεις αυτές είναι τελεσίδικες και 
ανακοινώνονται αμέσως στους ενδιαφερομένους από τον Πρόεδρο. 

Πργ. 6. Στο τέλος του διαγωνισμού καταρτίζεται από την Επιτροπή 
πρακτικό, στο οποίο επισυνάπτονται και οι πίνακες προσφορών όσων 
έχουν λάβει μέρος στο διαγωνισμό. 

Στο αυτό πρακτικό αναγράφονται οι τυχόν υποβληθείσες ενστάσεις 
και οι σχετικές αποφάσεις της Επιτροπής. Τα παραπάνω υποβάλλονται 
από τον Πρόεδρο στην αρμόδια Διεύθυνση εντός δύο (2) εργασίμων ημε¬ 
ρών. 

ΑΡΘΡΟ 6 
ΑΝΤΙΠΡΟΣΦΟΡΕΣ 

Πργ. 1. Μετά το πέρας της διεξαγωγής του μειοδοτικού διαγωνι¬ 
σμού, αντιπροσφορές δεν γίνονται, δικαιούται όμως ο τελευταίος μειο¬ 
δότης με ιδία πρωτοβουλία ή ύστερα από πρόσκληση της Υπηρεσίας 
προς συμφέρον του Δημοσίου, να προσφέρει εγγράφως χαμηλότερο μί¬ 
σθωμα από την τελευταία προσφορά του στον διαγωνισμό. 

ΑΡΘΡΟ 7 

ΕΠΑΝΑΛΗΨΗ ΔΙΑΓΩΝΙΣΜΟΥ 

Πργ. 1. Σε περίπτωση μη εμφάνισης συμμετεχόντων για γραμμή ή 
γραμμές που περιλαμβάνονται στη διακήρυξη, ο διαγωνισμός επανα¬ 
λαμβάνεται γι’ αυτές ενώπιον τής ίδιας Επιτροπής στον ίδιο τόπο με 
τους ίδους όρους, την ημέρα και ώρα που ορίζει η διακήρυξη ή που θα 
ορίσει η Επιτροπή. 

Πργ. 2. Σε περίπτωση που ο διαγωνισμός για οποιαδήποτε αιτία δεν 

διεξαχθεί, τότε επαναλαμβάνεται ενώπιον της ίδιας Επιτροπής στον ίδιο 
τόπο με τους ίδιους όρους, την ημέρα χαι ώρα που ορίζει η διακήρυξη. 

ΑΡΘΡΟ 8 

ΔΙΑΔΙΚΑΣΙΑ · ΚΑΤΑΚΤΡΩΣΗΣ 

Πργ. 1. Ο Υπουργός Αιγαίου με απόφασή του, που εχδίδεται ύστερα 
από γνώμη της ΓΕΑΣ μέσα σε σαράντα πέντε (45) ημέρες από την 
ημέρα διεξαγωγής του διαγωνισμού ή εγκρίνει τη μίσθωση κάθε γραμ¬ 
μής ή αποφασίζει ότι το αποτέλεσμα του διαγωνισμού δεν συμφέρει το 
Δημόσιο. 

Πργ. 2. Εφόσον οι τελευταίοι μειοδότες είναι περισσότεροι από έναν, 
επιλέγεται αυτός που το πλοίο του συγκεντρώνει τη μεγαλύτερη βαθμο¬ 
λογία προσόντων βάσει των οριζομένων από την πργ. 5 του παρόντος 
άρθρου. 

Πργ. 3. α) Ο Υπουργός Αιγαίου δεν είναι υποχρεωμένος να κατακυ¬ 
ρώσει το αποτέλεσμα στον τελευταίο μειοδότη, αλλά μπορεί να επιλέξει 
άλλον, που μετείχε στον διαγωνισμό με μεγαλύτερο μίσθωμα πλην 
όμως το πλοίο του έχει περισσότερα προσόντα, από το πλοίο του μειο¬ 
δότη όπως βαθμολογείται παρακάτω και η διαφορά μεταξύ των προ- 
σφερομένων μισθωμάτων να μην υπερβαίνει το 40% του μισθώματος, 
που προσφέρει ο τελευταίος μειοδότης, η διαφορά δε αυτή να έχει αντί¬ 
στοιχη αναλογία προ της ανωτερότητας των προσόντων του πλοίου του 
από τα προσόντα του πλοίου του μειοδότη. 

β) Επίσης ο Υπουργός Αιγαίου δύναται να μην κατακυρώσει το απο¬ 
τέλεσμα στον τελευταίο μειοδότη αλλά να επιλέξει άλλον σε περίπτωση 
που ο μειοδότης στο διάστημα της τελευταίας πενταετίας είχε επιδείξει 
ασυνέπειαν στην εκπλήρωση των νομίμων υποχρεώσεών του έναντι του 
ΥΠΑΙ ή του ΥΕΝ με αποτέλεσμα την ταλαιπωρία του επιβατηγού κοι¬ 
νού ή την οικονομική επιβάρυνση του Ελληνικού Δημοσίου. 

Πργ. 4. Σε περίπτωση, που προβλέπεται εξυπηρέτηση της γραμμής 
με περισσότερα του ενός δρομολόγια την εβδομάδα, ο Υπουργός Αι¬ 
γαίου δικαιούνται να κατακυρώσει την εξυπηρέτηση της γραμμής σε πε¬ 
ρισσότερα του ενός πλοία εάν αυτό συμβάλλει στην καλύτερη εξυπηρέ¬ 
τηση της γραμμής. 

Πργ. 5. Για την εφαρμογή των παραγράφων 2 και 3 του άρθρου αυ¬ 
τού, για τον προσδιορισμό των προσόντων των πλοίων, γίνεται ο εξής 
υπολογισμός: 

Πολλαπλασιάζονται: 

α) Η ταχύτητα (οικονομική) σε μιλιά επί συντελεστή 1. 
β) Οι κόροι ολικής χωρητικότητας επί συντελεστή 0,02. 
γ) Ο αριθμός επιβατών θέρους επί συντελεστή 0,02. 

Σε περίπτωση που αναγράφονται στη βεβαίωση της ΕΕΠ περισσότε¬ 
ρες από μια μεταφορικές ικανότητες του πλοίου, θα λαμβάνεται υπόψη 
η αναφερόμενη στη συγκεκριμένη κατηγορία πλου για τον οποίο πρόκει¬ 
ται να μισθωθεί το πλοίο. 

δ) Ο αριθμός κλινών, ανεξαρτήτως θέσεως, επί συντελεστή 0,04. 
ε) Τα καθίσματα αεροπορικού τύπου (δεν υπολογίζονται σαν κλίνες σε 
οποιαδήποτε θέση) επί συντελεστή 0,02. 

στ) Το υπόλοιπο για τη συμπλήρωση 35ετίας, προσμετρούμενο κατά 
τις διατάξεις του Ν.Δ. 524/1970 επί συντελεστή 1. 

ζ) Εφόσον στη διακήρυξη δεν μπαίνει όρος συμμετοχής στο διαγωνι¬ 
σμό ή μίσθωση Ε/Γ-Ο/Γ πλοίου, στα λιμάνια όμως της άγονης γραμ¬ 
μής παρέρχεται η δυνατότητα ολικά ή μερικά, φορτοεκφόρτωσης οχη¬ 
μάτων, τότε κάθε μ2 της χρησιμοποιουμένης για μεταφορά ωφέλιμης 
επιφάνειας (πλατφόρμα) συμμετέχοντας Ε/Γ-Ο/Γ πλοίου, επί συντελε¬ 
στή 0,01. 

Ο βαθμός της περίπτωσης αυτής μπορεί να μη ληφθεί υπόψη εάν το 
προσφερόμενο Ε/Γ-Ο/Γ δεν μπορεί να εξυπηρετήσει μερικά από τα λι¬ 
μάνια της άγονης γραμμής λόγω έλλειψης άμεσης επικοινωνίας με τη 
στεριά. 

η) Εφόσον στη διακήρυξη υπάρχει σαν όρος συμμετοχής στο διαγωνι- - 
σμό η μίσθωση Ε/Γ-Ο/Γ πλοίου, τα μ2 της χρησιμοποιούμενης επιφά¬ 
νειας επί συντελεστή 0,04. 

. θ) Για τα φορτηγά πλοία η μεταφορική σε τόνους ικανότητα του 
πλοίου επί συντελεστή 0,1. 

ι) Τελικά αθροίζονται τα επί μέρους γινόμενα και από το σύνολο προ¬ 
κύπτει η βαθμολογική τάξη των προσόντων κάθε πλοίου. Η παραπάνω, 
βαθμολογία αυξάνεται κατά ποσοστό 5%, σε περίπτωση που το, πλοίο 
διαθέτει και χρησιμοποιεί: 

α) Σύστημα σταθερωτήρων, και 


β) Εγκατάσταση κλιματισμού 

Πργ. 6. Τα παραπάνω στοιχεία καθορισμού προσόντων λαμβάνονταί 
από τη βεβαίωση της ΕΕΠ του ΥΕΝ που κατατίθεται από τους συμμε- 
τέχοντες σαν δικαιολογητικό του διαγωνισμού. 

Πργ. 7. Σε κάθε πλοίο δεν αποκλείεται να κατακυρωθούν περισσότε¬ 
ρες από μια άγονες γραμμές κατά την κρίση του Υπουργού Αιγαίου 
μετά γνώμη της ΓΕΑΣ, εφόσον σύμφωνα με υπεύθυνη δήλωση του 
άρθρ. 8τουΝ. 1599/1986, που θα καταθέσει η πλοιοκ'τήτρια εταιρεία, 
μπορεί απρόσκοπτα να εξυπηρετήσει κανονικά όλες τις γραμμές που θα 
τις ανατεθούν. 

Πργ.. 8. Σε περίπτωση περιορισμού ενός πλοίου σε λιγότερες γραμμές 
από εκείνες που ο πλοιοκτήτης υπερτερεί σαν μειοδότης, ανάλογα.και με 
τα προσόντα του, ο Υπουργός Αιγαίου θα αποφασίσει για τις γραμμές 
που το πλοίο θα αναλάβει. 

ΑΡΘΡΟ 9 

ΥΠΟΓΡΑΦΗ ΣΥΜΒΑΣΗΣ-- ΥΠΟΧΡΕΩΣΕΙΣ ΑΝΑΔΟΧΩΝ 

Πργρ. 1. Μετά την έκδοση της απόφασης κάτακύρωσης, ο πλοιοκτή¬ 
της στον οποίο κατακυρώθηκε η γραμμή είναι υποχρεωμένος να προ- 
σέλθει για την υπογραφή της σύμβασης μέσα στο χρόνο που θα καθορί¬ 
ζει η απόφαση αυτή. Η ημέρα της υπογραφής της σύμβασης σε καμμιά 
περίπτωση δεν μπορεί να απέχει περισσότερο από σαράντα πέντε (45) 
ημέρες από της κοινοποίησης σ’ αυτόν της κατακυρωτικής απόφασης. 

Πργ. 2. Προ της υπογραφής της σύμβασης από τον Υπουργό Αι¬ 
γαίου ο ανάδοχος κάθε άγονου γραμμής οφείλει να καταθέσει στην αρ¬ 
μόδια υπηρεσία του ΥΠΑΐ (Τμήμα Τουρισμού και Μεταφορών) εγγυη¬ 
τική επιστολή καλής εκτέλεσης της σύμβασης. Το ποσό της εγγύησης 
αυτής ορίζεται ίσο με το ποσό των μισθωμάτων για την εκτέλεση τριών 
(3) πλήρων ταξιδίων της αγόνου. 

Πργ. 3. Τα δρομολόγια των γραμμών που μισθώνονται καθορίζονται 
από το Υπουργείο Αιγαίου, ανάλογα με τις συγκοινωνιακές ανάγκες, εί¬ 
ναι δε υποχρεωτικά για τον ανάδοχο πλοιοκτήτη. Άρνηση της αποδο¬ 
χής ή εκτέλεσης των δρομολογίων από τον πλοιοκτήτη στον οποίο έγινε 
η κατακύρωση ή μη προσκόμιση της παραπάνω'εγγυητικής επιστολής 
καλής εκτέλεσης ή. μη υπογραφή της σύμβασης επιφέρει έκπτωση από 
τα δικαιώματα της κατακύρωσης ή της σύμβασης μίσθωσης. 

Πργ. 4. Η έναρξη εκτέλεσης των δρομολογίων μπορεί να πραγματο¬ 
ποιηθεί και πριν από την υπογραφή της σύμβασης μίσθωσης της άγονης 
γραμμής μετά από απόφαση του Υπουργού Αιγαίου για την εξυπηρέ¬ 
τηση συγκοινωνιακών αναγκών. Στην περίπτωση αυτή η σύμβαση που 
ακολουθεί ανατρέχει στο χρόνο έναρξης των δρομολογίων. ' 

Πργ. 5. Εάν σε δρομολόγιο άγονης γραμμής, περιλαμβάνονται προ¬ 
σεγγίσεις σε νησιά χωρίς λιμενικές εγκαταστάσεις και το πλοίο παραμέ¬ 
νει στην άγκυρα, το Ε/Γ-Ο/Γ πλοίο πρέπει να φέρει οπωσδήποτε πλευ¬ 
ρικές σκάλες για την ασφαλή από επιβίβαση των επιβατών. Επίσης το 
συμβατικό Ε/Γ πλοίο πρέπει νά έχει τα κατάλληλα μέσα για τη φόρ- 
τωση εμπορευμάτων και στην παραπάνω περίπτωση πλευρικά θύρα 
(μπαρκαρίζο). 

Πργ. 7. Το πλοίο πρέπει να εξασφαλίζει κατά προτίμηση θέσεις με 
κλίνες στους διακινούμενους προς και από λιμάνια που δεν εξυπηρετού¬ 
νται από ελεύθερα δρομολόγια. ,< 

Πργ. 8. Οι πλοίαρχοι των μισθωμένων πλοίων υποχρεούνται να γρά¬ 
φουν στο ημερολόγιο τον αριθμό των αποεπιβιβαζομένων επιβατών σε 
κάθε λιμάνι προσέγγισης της άγονης γραμμής. Οι πλοίαρχοι των οχη¬ 
ματαγωγών πλοίων υποχρεούνται επίσης να αναγράφουν τα φορτοεκ- 
φορτωθέντα οχήματα και των δε φορτηγών τα φορτοεκφορτωθέντα 
εμπορεύματα. ' 

Πργ. 9. Προσεγγίσεις του πλοίου και σε άλλα λιμάνια εκτός από τα 
λιμάνια της άγονης γραμμής, επιτρέπονται ύστερα'από έγκριση του 
Υπουργού Αιγαίου μετά γνώμη της ΓΕΑΣ και εφόσον από τις προσεγ¬ 
γίσεις αυτών δεν εμποδίζεται η εξυπηρέτηση της. άγονης γραμμής. Σε 
έκτακτες περιπτώσεις η σχετική έγκριση δύναται να δοθεί από τον 
Υπουργό Αιγαίου. 

Πργ. 10. Το πλοίο το οποίο κατά τη μισθωτική σύμβαση προβλέπε- 
ται ότι θα εξυπηρετεί την* ~γονη γραμμή, δεν μπορεί· να αντικατασταθεί 
χωρίς σοβαρό λόγο και χωρίς προηγούμενη έγκριση του Υπουργού Αι¬ 
γαίου, σε καμμιά περίπτωση το νέο πλοίο δεν μπορεί να υστερεί ουσια¬ 
στικά από πλευρά προσόντων από το αντικαθιστάμενο. 

Το νέο πλοίο αναλαμβάνει με έγγραφο του πλοιοκτήτη όλες τις υπο¬ 
χρεώσεις που απορρέουν από την υπογραφείσα σύμβαση, και υπόκειται 
στις ίδιες κυρώσεις σε περίπτωση αθέτησης αυτών. 

Σε περίπτωση που το νέο πλοίο: 

α) Υστερεί σε προσόντα έναντι του μισθωθέντος, βάσει του καθοριζό¬ 
μενου από την πργ. 5 του άρθρου 8 της παρούσας, υπολογισμού βαθμο¬ 
λογίας προσόντων του πλοίου, τότε διενεργείται περικοπή μισθώματος 
ανάλογη της διαφοράς προσόντων των πλοίων. 

β) Υπερτερεί σε προσόντα έναντι του μισθωθέντος, καταβάλλεται το 
ισχύον μίσθωμα χωρίς ουδεμία προσαύξηση. 

Πργ. 11. Για το χρονικό διάστημα της ετήσιας επιθεώρησης, βε- 
βαιουμένης από την αρμόδια Διεύθυνση του ΥΕΝ, και εφόσον κριθεί 
απαραίτητό για λόγους συγκοινωνιακής εξυπηρέτησης των νησιών από 
Υπουργό Αιγαίου, ο ανάδοχος υποχρεούται να αντικατατήσει το πλοίο 
του κατόπιν εγκρίεως του ΥΠΑΙ με άλλο πλοίο αναλογών προσόντων. 

Κατά τα λοιπά ισχύουν τα περί αντικαταστάσεως οριζόμενα στις πα¬ 
ραγράφους 10 και 11 του παρόντος άρθρου και στις παραγράφους 1 και 
2 του άρθρου 11. 

ΑΡΘΡΟ 10 

ΜΙΣΘΩΣΕΙΣ - ΦΟΡΟΙ - ΤΕΛΗ 

Πργ. 1. ΤΑ μισθώματα καταβάλλονται στους αναδόχους μετά από 
αίτηση του αναδόχου συνοδευόμενης με τα εξής δικαιολογητικά:. 

α) Κατάσταση στην οποία αναγράφεται ο αριθμός των δρομολογίων 
που εκτελέστηκαν κατά ημερομηνία σε τρία (3) αντίγραφα. 

β) Τιμολόγιο παροχής υπηρεσιών. 

γ) Επικυρωμένο αντίγραφο ημερολογίου γέφυρας σε δύο (2) αντί¬ 
γραφα για την εκτέλεση των ταξιδίων της άγονης γραμμής. 

Πργ. 2. Ο ανάδοχος υποχρεώνεται στην καταβολή των φόρων, τε¬ 
λών και άλλων επιβαρύνσεων υπέρ του Δημοσίου και υπέρ τρίτων. 

Πργ. 3. Σε περίπτωση μη προσέγγισης σε λιμάνι της άγονης γραμ¬ 
μής για οποιονδήποτε λόγο, γίνεται περικοπή του μισθώματος με βάση 
τα μίλλια που δεν διανύθηκαν και την κατά μίλλι τιμή. Η ελάχιστη διε¬ 
νεργού μενη περικοπή από μη προσέγγιση σε λιμάνι της αγόνου είναι η 
αναλογούσα στα δέκα (10) ΝΜ, μιλλιομετρική αποζημίωση. 

' Πργ. 4. Εάν η μίσθωση αφορά την σύνδεση ενός μόνο λιμανιού με άλ¬ 
λους λιμένες ελευθέρων προσεγγίεων, η μη εκτέλεση επιφέρει περικοπή 
ολοκλήρου του μισθώματος που αντιστοιχεί στη διαδρομή. 

ΑΡΘΡΟ 11 

ΠΟΙΝΙΚΗ ΡΗΤΡΑ - ΕΚΠΤΩΣΗ - ΚΥΡΩΣΕΙΣ - 
ΕΥΧΕΡΕΙΕΣ ΔΙΟΙΚΗΣΗΣ 

Πργ. 1. Σε περίπτωση που ανάδοχος διακόψει την εκτέλεση των δρο¬ 
μολογίων του για οποιαδήποτε αιτία και δεν προχωρήσει, εφ’ όσον κλη¬ 
θεί προς τούτο, στην έγκαιρη και πάντως πριν από την έναρξη διακοπής 
δρομολογίων, αντικατάσταση του πλοίου του κατόπιν εγκρίσεως του 
ΥΠ.ΑΙ, τότε κατά την κρίση του Υπουργού Αιγαίου και προς εξυπηρέ¬ 
τηση των συγκοινωνιακών αναγκών αποφασίζεται από το ΥΠΑΙ απ’ ευ¬ 
θείας μίσθωσης σε άλλο πλοιοκτήτη. 

Πργ. 2. Εάν η απ’ ευθείας μίσθωση της παργ. 1 του παρόντος άρ¬ 
θρου πραγματοποιηθεί με μίσθωμα υψηλότερο του κατακυρωθέντος 
από τον διαγωνισμό τότε η διαφορά καταλογίζεται με απόφαση του 
Υπουργού Αιγαίου ως ποινική ρήτρα σε βάρος του αναδόχου και παρα- 
κρατείται από τις οφειλές του ΥΠΑΙ προς τον ανάδοχο ή σε περίπτωση 
που δεν εκκρεμούν τέτοιες οφειλές, τότε καταβάλλονται απ’ αυτόν στην 
οριζόμενη από την απόφση του ΥΠ.ΑΙ Δημόσια Οικονομική Υπηρεσία. 

Πργ. 3. Ο μειοδότης είναι δυνατόν να εκπέσει από τα δικαιώματά 
του μετά από απόφαση του Υπουργού Αιγαίου που εκδίδεται μετά από 
γνώμη της ΓΕΑΣ στις εξής περιπτώσεις: 

α) Της ψευδούς υπεύθυνης δήλωσης που ορίζεται στην πργ. 1 (ε) του 
άρθρου 3 της παρούσας. 

β) Αν ο ανάδοχος δεν προαέλθει για την υπογραφή της σύμβασης ή 
αρνηθεί την ανάληψη εξυπηρέτησης της γραμμής. , 

γ) Της μη εκτέλεσης, για κάθε χρόνο, της σύμβασης δρομολογίων 
πλέον του μηνός αν η διακοπή οφείλεται σε υπαιτιότητα του αναδόχου, ή 
πλέον του διμήνου αν η διακοπή οφείλεται σε τυχαίο περιστατικό ή ανώ¬ 
τερη βία. 

Πργ. 4. Σε κάθε περίπτωση έκπτωσης του αναδόχου εκτός εκείνης 
της μη εκτέλεσης δρομολογίων επί δίμηνο χωρίς υπαιτιότητα διενεργεί- 
ται νέος διαγωνισμός μίσθωσης της γραμμής σε βάρος του έκπτωτου με 
συνέπεια να υποχρεώνεται να καταβάλλει στο Δημόσιο ως ποινική ρή¬ 
τρα αποζημίωση ίση με τη διαφορά του χαμηλότερου μισθώματος που 
είχε προσφερθεί απ’ αυτόν και του τυχόν υψηλότερου που θα επιτευχθεί 


στον επαναληπτικό διαγωνισμό. 

Πργ. 5. Από την έκπτωση του αναδόχου της άγονης γραμμής ο 
Υπουργός Αιγαίου μπορεί να μισθώσει με απ’ ευθείας ανάθεση άλλο 
πλοίο για την εξυπηρέτηση της γραμμής με διάρκεια μίσθωσης το αργό¬ 
τερο μέχρι τη λήξη της συμβατικής περιόδου του εκπτώτου. 

Πργ. 6. Στην περίπτωση έκπτωσης του αναδόχου χωρίς υπαιτιότητα 
του (άρθρ'. 11 πργ. 3γ) το επιζήμιο για τα μέρη αποτέλεσμα περιορίζε¬ 
ται στην ευχέρεια του Δημοσίου να καταγγέλλει τη μίσθωση της άγονης 
γραμμής. 

Πργ. 7. Σε περίπτωση αθέτησης των συμβατικών υποχρώσεων του 
αναδόχου και εκπτώσεως με υπαιτιότητά του, πέραν των άλλων προ- 
βλεπομένων από την παρούσα συνεπειών και κυρώσεων, το ποσό της 
υποβληθείοης απ’ αυτόν εγγυητικής επιστολής καλής εκτέλεσης εκπί¬ 
πτει υπέρ του Ελληνικού Δημοσίου. Επίσης ευθύνεται εις αποζημίωση 
για κάθε θετική και αποθετική ζημία που υπέστη το ΥΠΑΙ και το Ελλη¬ 
νικό Δημόσιο. 

Πργ. 8. Ο ανάδοχος σε κάθε περίπτωση αθέτησης των συμβατικών 
του υποχρεώσεων τιμωρείται με απόφαση του Υπουργού Αιγαίου ι,ετά 
γνώμη της ΓΕΑΣ με πρόστιμο από το 1/10 μέχρι ολοκλήρου του μι¬ 
σθώματος ενός ταξιδιού. 

Πργ. 9. Εάν ο ανάδοχος σε κάθε μισθωτικό έτος τιμωρηθεί ή για την 
εφαρμογή των ορισμών της παρούσας ή κατά την εφαρμογή διοικητι¬ 
κών διατάξεων για το ίδιο παράπτωμα σε περισσότερες από τρεις (3) 
περιπτώσεις μπορεί να κηρυχθεί έκπτωτος με απόφαση του Υπουργού 
Αιγαίου μετά από γνώμη της ΓΕΑΣ. Στην περίπτωση αυτή εφαρμόζο¬ 
νται οι ορισμοί της παρ. 4 του παρόντος άρθρου. 

Πργ. 10. Για την εξυπηρέτηση των συγκοινωνιακών αναγκών επι¬ 
τρέπεται, κατά την κρίση του Υπουργού Αιγαίου, η με απ’ ευθείας ανά¬ 
θεση μίσθωση πλοίων και στις εξής, επιπλέον των προβλεπομένων από 
τις πργ. 1 και 5 του παρόντος άρθρου, περιπτώσεις: 

α) Σε άγονες γραμμές των οποίων έχουν λήξει οι μισθωτήριες συμβά¬ 
σεις υπό την προϋπόθεση ότι έχει ήδη χορηγηθεί η κατά το άρθ. 177 
πργ. 3 του Ν.Δ. 187/1973 προβλεπόμενη τρίμηνη παράταση και δεν 
έχει το ΥΠΑΙ σύμφωνα με τα οριζόμενα από τα άρθ. 8 και 9 της παρού¬ 
σας, κατακυρώσει το αποτέλεσμα ή εγκρίνει την έναρξη δρομολογίων σε 
κάποιον από τους συμμετέχοντες στον διαγωνισμό. 

β) Σε άγονες γραμμές για τις οποίες έχει διενεργηθεί διαγωνισμός 
και δεν προσήλθαν μειοδότες ή με απόφση του Υπουργού Αιγαίου κηρύ¬ 
χθηκε ο διαγωνισμός ασύμφορος για το Δημόσιο. 

Η διάρκεια μίσθωσης για τις παραπάνω περιπτώσεις (α) και (β) ορί¬ 
ζεται το πολύ μέχρι επαναλήψεως του διαγωνισμού και κατακυρώσεως 
του αποτελέσματος του διαγωνισμού ή έγκρισης έναρξης δρομολογίων 
σε κάποιον από τους συμμετέχοντες στον διαγωνισμό. 

γ) Όταν για λόγους που οφείλονται σε απρόβλεπτες καταστάσεις δεν 
είναι δυνατή η τήρηση των προθεσμιών για την διεξαγωγή μειοδοτικού 
διαγωνισμού και πρόκειται για μικρό αριθμό μεμονωμένων ταξειδιών. 

Πργ. 11. Όλοι οι όροι της παρούσας όπως και οι όροι της διακήρυ¬ 
ξης μίσθωσης άγονης γραμμής, αποτελούν συμβατικούς όρους κάθε 
σύμβασης μίσθωσης και θεωρούνται αναπόσπαστο μέρος αυτής. 

Πργ. 12. Η παρούσα καταργεί και τροποποιεί αναλόγου περιεχομέ¬ 
νου προγενέστερες αποφάσεις του ΥΠΑΙ. 

Πργ. 13. Η παρούσα να δημοσιευθεί στην Εφημερίδα της Κυβερνή- 
σεως. 

Πργ. 14. Μετά τη δημοσίευσή της, η από 8.9.87/2415 Απόφαση 
ΥΠΑΙ παύει να ισχύει. Για τις συμβάσεις μίσθωσης κύριων άγονων 
ακτοπλοϊκών γραμμών που καταρτίστηκαν βάσει Δημοσίων Μειοδοτι¬ 
κών Διαγωνισμών έτους 1990 και μέχρι λήξεως των εξακολουθούν να 
ισχύουν οι διατάξεις της υπ’ αριθ. 2415/8.9.87 Απόφασης ΥΠΑΙ. 

Μυτιλήνη, 8 Μαρτίου 1991 

Ο ΥΠΟΥΡΓΟΣ 

ΓΕΩΡΓΙΟΣ ΜΙΣΑΗΛΙΔΗΣ 

Αριθ. 20990 

Σύσταση Υπηρεσίας Συγκοινωνιών στη Νομαρχία Αχαΐας. 


(7) 


Υπουργού Εσωτερικών, με φροντίδα του ΔΗΠΕΘΕ. 

Η απόφαση αυτή να δημοσιευθεί στην Εφημερίδα της Κυβερνήσεως. 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του άρθρου 14 του Ν. 1232/1982 (ΦΕΚ 22/Α/1982), όπως 
αυθεντικά ερμηνεύονται με τις διατάξεις του άρθρου 11 παρ. 3 του Ν. 
1256/1982 (ΦΕΚ 65/Α/1982) και 

β) Του Π.Δ/τος 985/1977 (ΦΕΚ 336Α/1977) «περί οργανισμού 
του Υπουργείου Συγκοινωνιών», που αναφέρονται σε θέματα των περι¬ 
φερειακών υπηρεσιών, που εξακολουθούν να ισχύουν, όπως έχουν τρο¬ 
ποποιηθεί. 

2. Το γεγονός της αδυναμίας ταχείας εξυπηρέτησης, από την Υπηρε¬ 
σία Συγκοινωνιών που λειτουργεί στην έδρα του Νομού Αχαΐας των κα¬ 
τοίκων των αρκετά απομακρυσμένων απ' αυτήν Επαρχιών Αιγιαλείας 
και Καλαβρύτων και της επιτακτικής ανάγκης εξασφάλισης ταχύτερης 
διεκπεραίωσης του μεγάλου αριθμού σχετικών υποθέσεων αυτών, απο¬ 
φασίζουμε: 


Άρθρο 1 

Σύσταση Υπηρεσίας 

Συνιστάται στη Νομαρχία Αχαΐας Τμήμα Συγκοινωνιών, με έδρα το 
Δήμο Αίγιου και περιφέρεια αρμοδιότητας της Επαρχίες Αιγιαλείας και 
Καλαβρύτων. 


Άρθρο 2 
Αρμοδιότητες 

Η συνιστώμενη Υπηρεσία του άρθρου 1 ασκεί εντός της περιφέρειάς 
της όλες τις αρμοδιότητες, που ασκούνται από την Υπηρεσία Συγκοινω¬ 
νιών της έδρας του Νομού. 


Άρθρο 3 


Σύνθεση θέσεων Προσωπικού 

Η οργανική σύνθεση των θέσεων προσωπικού στη συνιστώμενη Υπη¬ 
ρεσία του άρθρου 1 της απόφασης αυτής, χωρίς τη σύσταση νέων θέ¬ 
σεων, είναι κατά κλάδους ή ακόλουθη: 
α) Κλάδος ΠΕ Μηχανικών 1 
β) Κλάδος ΠΕ Διοικητικού - Οικονομικού 1 
γ) Κλάδος ΤΕ Τεχνολογικών Εφαρμογών 1 
δ) Κλάδος ΔΕ Διοικητικός - Λογιστικός 3 
ε) Κλάδος ΔΕ Τεχνικός 1 
στ) Κλάδος ΔΕ Δακτυλογράφων 1 
ζ) Κλάδος ΥΕ Προσωπικού καθαριότητας 1 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Μαρτίου 1991 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ · ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΜΙΛΤ. ΕΒΕΡΤ ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 

- ♦- 


Αριθ. Τ.Ε. 2821 π.ε' 

Δημοσίευση εκθέσεως εκτιμήσεως περιουσιακών στοιχείων. 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις του άρθρου 1 εδάφ. Γ του Δ/τος της 16.1.1930 
«περί Δελτίων Ανωνύμων Εταιρειών». 

2. Τις διατάξεις του άρθρου 9 του Β.Δ. 174/63 «περί κωδικοποιή- 
σεως των διατάξεων του Ν. 2190/20 εις ενιαίο κείμενο», όπως τροπο¬ 
ποιήθηκε και συμπληρώθηκε με τα Π.Δ. 409/86 και 498/87. 

3. Την έκθεση εκτιμήσεως των περιουσιακών στοιχείων του Δημοτι¬ 
κού Περιφερειακού Θεάτρου Βέροιας (ΔΗΠΕΘΕ), που μας υπέβαλε η 
επιτροπή.του άρθρου 9 του Κ.Ν. 2190/20, αποφασίζουμε: 

Εγκρίνουμε την δημοσίευση της εκθέσεως στην Εφημερίδα της Κυ¬ 
βερνήσεως, Τεύχος Β’, σύμφωνα με την 25027/84 απόφαση του 


Βέροια, 19 Φεβρουάριου 1991 

Η Νομάρχης 
Φ. ΠΑΡΤΣΑΦΥΛΛΙΔΟΥ 


ΠΡΟΣ 

Τη Νομαρχία Ημαθίας 
Τμήμα Εμπορίου 
Ενταύθα 


ΕΚΘΕΣΗ 

Εκτίμησης της αξίας των περιουσιακών στοιχείων του Δημοτικού Περι¬ 
φερειακού Θεάτρου Βέροιας. 


Σε εκτέλεση της Τ.Ε. 2347/10.10.90 εντολής της Νομαρχίας 
Ημαθίας οι υπογεγραμμένοι: α) Δέσποινα Τζημούρτα Προϊσταμένη 
Τμήματος Εμπορίου Ν.Ημαθίας, β) Αικατερίνη Μπαντή Αρχιτέκτων 
Μηχανικός Τ.Υ.Δ.Κ. Ν. Ημαθίας, γ) Αλέκος Ωρολογάς εκπρόσωπος 
Επιμελητηρίου Ημαθίας προβήκαμε σε αυτοψία των περιουσιακών 
στοιχείων του ΔΗΠΕΘΕ προκειμένου να εισφερθούν στη νεοϊδρυθείσα 
Δημοτική Επιχείρηση. 

Το πόρισμα της έρευνας έχει ως εξής: 

ΠΑΓΙΟ 

ΜΗΧΑΝΗΜΑΤΑ - ΜΗΧ/ΚΕΣ ΕΓΚΑΤΑΣΤΑΣΕΙΣ 
ΛΟΙΠΟΣ ΜΗΧ/ΚΟΣ ΕΞΟΠΛΙΣΜΟΣ 
ΦΟΡΗΤΑ ΜΗΧΑΝΗΜΑΤΑ ΧΕΙΡΟΣ 
Πρόκειται για ηχεία, ενισχυτές, μικρόφωνα, βάσεις, 
προβολείς κ.λπ. όπως αναλυτικά αναφέρεται στις σε¬ 
λίδες 1-3. 

Η Επιτροπή αποτιμά αυτά στην τιμή απογραφής δρχ. 2.449.430 

ΕΡΓΑΛΕΙΑ 

Πρόκειται για πιστόλια, δράπανα, ρούτερ πολύμετρα 
κ.λπ. όπως αναφέρονται στο βιβλίο απογραφών,,και. 
ισολογισμού. 

Η Επιτροπή αποτιμά αυτά δρχ. 171.686 

ΕΠΙΠΛΑ ΚΑΙ ΛΟΙΠΟΣ ΕΞΟΠΛΙΣΜΟΣ 
Α) ΡΟΥΧΑ ΘΕΑΤΡΙΚΩΝ ΠΑΡΑΣΤΑΣΕΩΝ 
Πρόκειται για διάφορα κουστούμια 

Η Επιτροπή αποτιμά αυτά στήν τιμή απογραφής δρχ. 814.347 

Β) ΥΠΟΔΗΜΑΤΑ ΘΕΑΤΡΙΚΩΝ 

ΠΑΡΑΣΤΑΣΕΩΝ 


Η Επιτροπή αποτιμά αυτά στη τιμή απογραφής δρχ. 
ΣΚΕΥΗ ΘΕΑΤΡΙΚΩΝ ΠΑΡΑΣΤΑΣΕΩΝ 
Πρόκειται για ζαρτινιέρες, πιάτα μπαστούνια κ:λπ. 
όπως αναλυτικά αναφέρονται στο βιβλίο απογρα- 
φών. λ 

Η Επιτροπή αποτιμά αυτά σε δρχ. ■ 

ΛΟΙΠΟΣ ΕΞΟΠΛΙΣΜΟΣ 
Πρόκειται για μπετόνια, περούκες κ.λπ, 

Η Επιτροπή αποτιμά αυτά στην τιμή απογραφής δρχ. 
ΜΗΧΑΝΕΣ ΓΡΑΦΕΙΩΝ 


Πρόκειται για μία γραφομηχανή ΒΕΟΤΒΕΚ 
Η Επιτροπή αποτιμά αυτή σε δρχ. 


ΕΠΙΠΛΑ 

Η Επιτροπή αποτιμά σε δρχ. 
ΜΕΤΑΦΟΡΙΚΑ ΜΕΣΑ 


Α) Πρόκειται για φορτηγό κοινό μη αναφερόμενο ερ¬ 
γοστασίου κατασκευής ΜΕΚΟΕΝΤΈδ τύπου κατα¬ 
σκευής Ε808ΔΕ με αριθμό πλαισίου 30940412 
144036, αριθμό κινητήρα 314949-10-316141 και 
αριθμό κυκλοφορίας ΝΥ 9424. 

Η Επιτροπή αποτιμά αυτό σε δρχ. 

Β) Πρόκειται για φορτηγό κοινό μη ανατρεπόμενο ερ¬ 
γοστασίου κατασκευής ΜΑΥΑ Α.Ε. τύπου κατα¬ 
σκευής ΕΑΚΜΑ ΚΕΝΑΙΈΤ με αριθμό πλαισίου 
Κ2106/07380484, αριθμό κινητήρα ΟΙΕ57/18/ 
0000 4/433 και αριθμό κυκλοφορίας ΗΜΑ 2870. 

Η Επιτροπή αποτιμά αυτά σε δρχ. 
ΚΥΚΛΟΦΟΡΟΥΝ 
ΧΡΕΩΣΤΕΣ ΔΙΑΦΟΡΟΙ 


293.231 

79.029 

175.800 

41.760 

682.018 


800.000 


600.000 


Πρόκειται για απαιτήσεις του ΔΗΠΕΘΕ από διαφό- 

ρους Δήμους δρχ. 3.677.268 

ΣΥΝΟΛΟ ΕΝΕΡΓΗΤΙΚΟΥ 9.784.569 

Ύστερα από τα παραπάνω ομόφωνα γνωμοδοτούμε ότι η καθαρή πε¬ 
ριουσία του Δημοτικού Περιφερειακού Θεάτρου Βέροιας ανερχότανε 
κατά την 25.9.89 σε Εννέα εκατομμύρια επτακόσιες ογδόντα τέσσερεις 
χιλιάδες πεντακόσιες εξήντα εννέα δραχμές. 9.784.569 δρχ. 

Η Επιτροπή 

Δ. ΤΖΗΜΟΥΡΤΑ Α. ΜΠΑΝΤΗ 

Α. ΩΡΟΛΟΓΑΣ 

-♦- 

Αριθ. 5577 (9) 

Σύσταση ίδιου Κοινοτ. Νομικού Προσώπου στην Κοιν. Μαθιάς Πεδιά- 

δος Ν. Ηρακλείου με την επωνυμία «Σχολική Επιτροπή Δημοτικού 

Σχολείου Μαθιάς». 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του άρθρου 187 του Π.Δ. 323/1989 «Κωδικοποί¬ 
ηση σε ενιαίο κείμενο νόμου με τίτλο Δημοτικός και Κοινοτικός Κώδι¬ 
κας» των ισχυουσών διατάξεων του Δημοτικού και Κοινοτικού Κώδικα, 
όπως τροποποιήθηκαν και συμπληρώθηκαν (ΦΕΚ 146/1.6.1989 
Τεύχος Α'). 

2. Τις διατάξεις του άρθρου 5 παρ. 8 του Ν. 1894/27.8.90 (ΦΕΚ 
110/27.8.90 τεύχος Α'). 

3. Την 64748/5.2.1991 εγκύκλιο του Υπουργείου Εσωτερικών, 
σχετικά με τη σύσταση Νομικών Προσώπων Σχολικών Επιτροπών. 

4. Την 2/10.2.1991 απόφαση του Κοινοτικού Συμβουλίου Μαθιάς, 
για τη σύσταση ίδιου Κοινοτικού Νομικού Προσώπου, με την επωνυμία 
«Σχολική Επιτροπή Δημοτικού Σχολείου Μαθιάς», αποφασίζουμε: 

1. Συνιστούμε στην Κοινότητα Μαθιάς Πεδιάδος ίδιο Κοινοτικό Νο¬ 
μικό Πρόσωπο, με την επωνυμία «Σχολική Επιτροπή Δημοτικού Σχο¬ 
λείου Μαθιάς». 

2. Σκοποί του Νομικού Προσώπου είναι: 

α) Η διαχείριση των πιστώσων, που διατίθενται για τις λειτουργικές 
δαπάνες, καθαριότητας, θέρμανσης, φωτισμού, ύδρευσης, αποχέτευ¬ 
σης, τηλεφώνου, αναλωσίμων υλικών κ.λπ.». 

β) Η εκτέλεση μικρών έργων, για την επισκευή και συντήρηση των 
διδακτηρίων. 


γ) Η αποκατάσταση φθορών και ζημιών των επίπλων, εξοπλισμού 
και γενικώς των διδακτηριακών εγκαταστάσεών του. 

δ) Η φροντίδα για την εξεύρεση άλλων πόρων και ο εφοδιασμός των 
σχολικών μονάδων, με έπιπλα και σκεύη, με βιβλία για τη σχολική βι¬ 
βλιοθήκη και γενικώς με όλα τα μέσα που είναι απαραίτητα για τη λει¬ 
τουργία τους και γενικότερα η λήψη των μέτρων που κρίνονται ανα¬ 
γκαία, για την στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από πενταμελές Διοικητικό Συμ¬ 
βούλιο, αποτελούμενο από τα παρακάτω μέλη: 

α) Τον εκάστυτε Πρόεδρο της Κοινότητας ως Πρόεδρο, 
β) Έναν (1) Κοινοτικό Σύμβουλο, που ορίζεται με απόφαση του Κοι¬ 
νοτικού Συμβουλίου. 

γ) Τον εκάστοτε Διευθυντή του Δημοτικού Σχολείου Μαθιάς. 
δ) Έναν (1) εκπρόσωπο του Συλλόγου Γονέων και Κηδεμόνων του 
Δημοτικού Σχολείου Μαθιάς. 

ε) Ένα (1) Δημότη γονέα, μαθητή του Δημοτικού Σχολείου Μαθιάς 
που ορίζεται με απόφαση του Κοινοτικού Συμβουλίου. 

4. Η θητεία των μελών του ανωτέρω Διοικητικού Συμβουλίου, ακο¬ 
λουθεί την Δημοτική περίοδο. Το Διοικητικό Συμβούλιο εκλέγει μεταξύ 
των μελών του, αντιπρόεδρο και γραμματέα. 

5. Πόροι του Νομικού Προσώπου είναι: 

α) Η ετήσια επιχορήγηση της Κοινότητας που ορίζεται στο ποσό των 
εκατό πενήντα χιλιάδων (150.000) δραχμών, 
β) Η ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσώπείται στα Δικαστήρια και σε κάθε 
άλλη δημόσια αρχή, από τον Πρόεδρο του Διοικητικού Συμβουλίου και 
όταν αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 27 Φεβρουάριου 1991 
Ο Νομάρχης 

ΣΤΡΑΤΟΣ ΠΑΠΑΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




